Purpurkrona fruktokolombo

La Purpurkrona fruktokolombo (Ptilinopus ponapensis) estas specio de birdo de la familio de Kolombedoj kaj genro Ptilinopus de ĉirkaŭ 50 fruktokolomboj, kiuj vivas en Sudorienta Azio kaj Oceanio. Ĝi troviĝas en la atolo Chuuk kaj en la insulo Ponape (de kie devenas la scienca latina nomo) en la Karolinoj. Ĝi estis iam konsiderata subspecio de la Purpurtufa fruktokolombo. Iliaj naturaj habitatoj estas tropikaj kaj subtropikaj humidaj foliarbaroj kaj tropikaj kaj subtropikaj manglejoj.

Temas pri palgriza kolombo kun verdaj dorso kaj flugiloj, kiuj havas pli malhelverdajn pintojn, dum la verdaj vostoplumoj havas flavan pinton. La plej rimarkinda trajto estas skarlata frunto etende ĝis la verto.

Referencoj

 Bibliografio 
 Cibois, A., J.-C. Thibault, C. Bonillo, C.E. Filardi, D. Watling, kaj E. Pasquet. 2014. Phylogeny and biogeography of the fruit doves (Aves: Columbidae). Molecular Phylogenetics and Evolution 70: 442–453.

 Eksteraj ligiloj 

Kategorio:Kolombedoj
Kategorio:Birdoj de Oceanio